CELEX: 32015D0610(01)
Language: et
Date: 2015-06-09 00:00:00
Title: Komisjoni rakendusotsus, 9. juuni 2015, programmi „Parem koolitus ohutuma toidu nimel” raames toidu- ja söödaohutuse, loomade tervise, loomade heaolu ja taimetervise valdkonnas korraldatavat koolitust käsitleva 2015. aasta tööprogrammi rahastamise kohta

10.6.2015   
            
            
               ET
            
            
               Euroopa Liidu Teataja
            
            
               C 192/8
            
         KOMISJONI RAKENDUSOTSUS,
   9. juuni 2015,
   programmi „Parem koolitus ohutuma toidu nimel” raames toidu- ja söödaohutuse, loomade tervise, loomade heaolu ja taimetervise valdkonnas korraldatavat koolitust käsitleva 2015. aasta tööprogrammi rahastamise kohta
   (2015/C 192/03)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002, (1) eriti selle artiklit 84,
   võttes arvesse Euroopa Parlamendi ja nõukogu 15. mai 2014. aasta määrust (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta ning muudetakse nõukogu direktiive 98/56/EÜ, 2000/29/EÜ ja 2008/90/EÜ, Euroopa Parlamendi ja nõukogu määruseid (EÜ) nr 178/2002, (EÜ) nr 882/2004 ja (EÜ) nr 396/2005, Euroopa Parlamendi ja nõukogu direktiivi 2009/128/EÜ ja Euroopa Parlamendi ja nõukogu määrust (EÜ) nr 1107/2009 ning tunnistatakse kehtetuks nõukogu otsused 66/399/EMÜ, 76/894/EMÜ ja 2009/470/EÜ (2), eriti selle artiklit 31 ja artikli 36 lõiget 1,
   ning arvestades järgmist:
   
               (1)
            
            
               Määrusega (EÜ) nr 882/2004 (3) on sätestatud ametlike kontrollide üldnõuded, et veenduda eelkõige selliste eeskirjade täitmises, mille eesmärk on vältida ja kõrvaldada inimesi ja loomi ohustavaid riske või vähendada neid vastuvõetava tasemeni, tagada õiglane sööda- ja toidukaubandus ja kaitsta tarbijate huve. Kõnealuse määruse artiklis 51 on sätestatud, et komisjon võib korraldada selles määruses osutatud ametlike kontrollide eest vastutavate liikmesriikide pädevate asutuste personalile koolituskursusi, kusjuures kursused võivad olla avatud ka kolmandatest riikidest, eelkõige arengumaadest pärit osalejatele. Neil kursustel võidakse anda koolitust ka Euroopa Liidu sööda- ja toidualaste õigusnormide ning loomatervishoidu ja loomade heaolu käsitlevate eeskirjade kohta.
            
         
               (2)
            
            
               Direktiivi 2000/29/EÜ (4) artikli 2 lõike 1 punktis i on sätestatud õiguslik alus taimetervisealaste kursuste korraldamiseks.
            
         
               (3)
            
            
               Selleks et täita määrusega (EÜ) nr 882/2004 kehtestatud eesmärke, käivitas komisjon 2006. aastal programmi „Parem koolitus ohutuma toidu nimel”. Komisjoni 20. septembri 2006. aasta teatises, mis käsitleb programmi „Parem koolitus ohutuma toidu nimel” (5), uuritakse erinevaid koolituse korraldamise võimalusi tulevikus.
            
         
               (4)
            
            
               Määrusega (EL) nr 652/2014 on kehtestatud sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta Euroopa Liidu üldeelarvest. Artikliga 31 on ette nähtud, et liit võib rahastada ametliku kontrolli eest vastutavate pädevate asutuste personali väljaõpet, millele on osutatud määruse (EÜ) nr 882/2004 artiklis 51, et töötada välja ühtlustatud lähenemisviis ametlikule kontrollile ja muudele ametlikele toimingutele, tagamaks inimeste, loomade ja taimede tervise kõrgetasemelise kaitse. Selleks et tagada programmi „Parem koolitus ohutuma toidu nimel” rakendamine liikmesriikides, on vaja vastu võtta rahastamisotsus ning toidu- ja söödaohutuse, loomade tervise, loomade heaolu ja taimetervise valdkonna koolitust käsitlev tööprogramm 2015. aastaks.
            
         
               (5)
            
            
               Komisjoni rakendusotsusega 2013/770/EL (6) on asutatud Tarbija-, Tervise- ja Toiduküsimuste Rakendusamet (edaspidi „rakendusamet”). Kõnealuse otsusega on rakendusametile antud teatavad halduslikud ja programmi rakendamise ülesanded, mis on seotud määruse (EÜ) nr 882/2004 ja direktiivi 2000/29/EÜ kohaselt võetavate toiduohutusalaste koolitusmeetmetega. Seepärast tuleks rakendusametile anda 2015. aastal liidu rahalist toetust programmi „Parem koolitus ohutuma toidu nimel” raames kavandatud koolituse tegevuskulude rahastamiseks.
            
         
               (6)
            
            
               Selleks et võimaldada tööprogrammi rakendamise paindlikkust, on asjakohane määratleda mõiste „oluline muudatus” delegeeritud määruse (EL) nr 1268/2012 (7) artikli 94 lõike 4 tähenduses.
            
         
               (7)
            
            
               On vaja ka hõlmata hilinenud makse eest viivise tasumine määruse (EL, Euratom) nr 966/2012 artikli 92 ja delegeeritud määruse (EL) nr 1268/2012 artikli 111 lõike 4 alusel.
            
         
               (8)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON TEINUD JÄRGMISE OTSUSE:
   Artikkel 1
   Tööprogramm
   Võetakse vastu programmi „Parem koolitus ohutuma toidu nimel” rakendamiseks kavandatud ja lisas esitatud tööprogramm aastaks 2015. See kujutab endast rahastamisotsust määruse (EL, Euratom) nr 966/2012 artikli 84 tähenduses.
   Artikkel 2
   Liidu toetus
   1.   Tööprogrammi rakendamiseks 2015. aastaks käesoleva otsusega ettenähtud toetuse maksimummäär on 16 670 000 eurot, mis eraldatakse assigneeringutest, mis on märgitud järgmistele Euroopa Liidu 2015. aasta üldeelarve ridadele:
   
               a)
            
            
               eelarverida 17 04 03: 15 500 000 eurot,
            
         
               b)
            
            
               eelarverida 17 01 06 03: 1 170 000 eurot.
            
         2.   Lõike 1 punktis b osutatud summa makstakse Tarbija-, Tervise-, Põllumajandus- ja Toiduküsimuste Rakendusametile ja see kujutab endast rahalist toetust tegevuskulude katmiseks.
   3.   Lõike 1 punktis a sätestatud assigneeringust võib katta ka hilinenud makse eest tasutavat viivist.
   Artikkel 3
   Konkreetsete meetmete toetuse summa kumulatiivseid muudatusi, mis ei ületa 20 % käesoleva otsuse artikli 2 lõikes 1 sätestatud toetussumma ülemmäärast, ei käsitata oluliste muudatustena delegeeritud määruse (EL) nr 1268/2012 artikli 94 lõike 4 tähenduses, kui need muudatused ei mõjuta märkimisväärselt meetmete olemust ega tööprogrammi eesmärki. Käesoleva otsuse artikli 2 lõikes 1 sätestatud toetussumma ülemmäära ei suurendata rohkem kui 20 %.
   Käesoleva otsuse rakendamisel võib vastutav eelarvevahendite käsutaja rakendada esimeses lõigus osutatud muudatused kooskõlas usaldusväärse finantsjuhtimise ja proportsionaalsuse põhimõttega.
   
      Brüssel, 9. juuni 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 298, 26.10.2012, lk 1.
   
      (2)  ELT L 189, 27.6.2014, lk 1.
   
      (3)  Euroopa Parlamendi ja nõukogu määrus (EÜ) nr 882/2004, 29. aprill 2004, ametlike kontrollide kohta, mida tehakse sööda- ja toidualaste õigusnormide ning loomatervishoidu ja loomade heaolu käsitlevate eeskirjade täitmise kontrollimise tagamiseks (ELT L 165, 30.4.2004, lk 1).
   
      (4)  Nõukogu direktiiv 2000/29/EÜ, 8. mai 2000, taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta (EÜT L 169, 10.7.2000, lk 1).
   
      (5)  Komisjoni teatis nõukogule ja Euroopa Parlamendile. „Parem koolitus ohutuma toidu nimel”, COM(2006) 519 lõplik, 20.9.2006.
   
      (6)  Komisjoni rakendusotsus 2013/770/EL, 17. detsember 2013, millega asutatakse Tarbija-, Tervise- ja Toiduküsimuste Rakendusamet ning tunnistatakse kehtetuks otsus 2004/858/EÜ (ELT L 341, 18.12.2013, lk 69).
   
      (7)  Komisjoni delegeeritud määrus (EL) nr 1268/2012, 29. oktoober 2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, 31.12.2012, lk 1).
   
      LISA
      1.1.   Sissejuhatus
      
      Määruses (EÜ) nr 882/2004 ja direktiivis 2000/29/EÜ sätestatud eesmärkidest lähtuvalt sisaldab kõnealune tööprogramm rahastatavaid meetmeid ja 2015. aasta eelarve jaotust järgmiselt:
      
                  
                              1.2.
                           
                           
                              Hanked (otsene eelarve täitmine): välislepingud koolitusprogrammielluviimiseks ja muude õppevahendite jaoks
                           
                        
               
                  15 500 000 eurot
               
            
                  
                              1.3.
                           
                           
                              Muud meetmed: rahaline toetus Tarbija-, Tervise-, Põllumajandus- ja Toiduküsimuste Rakendusameti tegevuskulude katmiseks
                           
                        
               
                  1 170 000 eurot
               
            
                  
                     KOKKU
                  
               
               
                  
                     16 670 000 eurot
                  
               
            1.2.   Hanked: välislepingud koolitusprogrammi elluviimiseks ja muude õppevahendite jaoks
      
      Eelarve kogueraldis hankelepingutele on 2015. aastal 15 500 000 eurot.
      ÕIGUSLIK ALUS
      Määruse (EÜ) nr 882/2004 artikkel 51
      Direktiivi 2000/29/EÜ artikli 2 lõike 1 punkt i
      Määruse (EL) nr 652/2014 artikkel 31 ja artikli 36 lõige 1
      EELARVERIDA
      Eelarverida: 17 04 03
      KAVANDATUD LEPINGUTE SOOVITUSLIK ARV JA LIIK
      Iga allpool osutatud tehnilise küsimuse kohta sõlmitakse üks või mitu teenuste otsehanke- või raamlepingut. Hinnangute kohaselt sõlmitakse ligikaudu 15 otsest või konkreetset teenuslepingut. Välised lepingupartnerid tegelevad peamiselt koolitustegevuse korralduslike ja logistiliste aspektidega.
      VALDKONNAD, MILLES LEPINGUID SÕLMITAKSE (VÕIMALUSE KORRAL)
      Aastal 2015 käsitletakse liikmesriikide koolitustegevuses järgmisi teemasid:
      
                  Tegevused
               
               
                  Summa eurodes
               
            
                  Ohuanalüüs ja kriitilised kontrollpunktid (HACCP)
               
               
                  2 000 000
               
            
                  Loomatervishoid (mesilased ja eksootilised loomad)
               
               
                  520 000
               
            
                  Loomade identifitseerimine ja jälgitavus
               
               
                  760 000
               
            
                  Toidulisandite kontroll
               
               
                  1 100 000
               
            
                  Situatsiooniplaneerimine ja loomataudide tõrje
               
               
                  1 100 000
               
            
                  Transmissiivsete spongioossete entsefalopaatiate kontroll
               
               
                  535 000
               
            
                  Toiduhügieen ja paindlikkus
               
               
                  1 160 000
               
            
                  Uued toiduainete uurimismeetodid
               
               
                  645 000
               
            
                  Ametlike kontrollisüsteemide siseaudit
               
               
                  1 260 000
               
            
                  Loomakasvatus
               
               
                  890 000
               
            
                  Mahepõllumajandus
               
               
                  1 000 000
               
            
                  Toiduainete nimetuste kaitse
               
               
                  1 000 000
               
            
                  Taimetervisekontroll
               
               
                  550 000
               
            
                  Geneetiliselt muundatud organismide analüüsid
               
               
                  500 000
               
            
                  Eeskirjade rakendamise toetamine sanitaar- ja fütosanitaarvaldkonnas
               
               
                  1 215 000
               
            
                  E-õppe projekt „Parem koolitus ohutuma toidu nimel”
               
               
                  500 000
               
            
                  Abi ja toetus e-õppe projektile
               
               
                  135 000
               
            
                  Uuring programmi „Parem koolitus ohutuma toidu nimel” praeguste ja tulevaste tegevuste kohta
               
               
                  180 000
               
            
                  Ettenägematud loomade tervise ja heaolu ning taimetervise ja toiduohutuse koolitused, konverentsid, õppevahendid ja levitamise vahendid.
               
               
                  450 000
               
            
                  
                     KOKKU
                  
               
               
                  
                     15 500 000
                  
               
            RAKENDAMINE
      14 685 000 eurot antakse komisjoni otsusega 2013/770/EL asutatud Tarbija-, Tervise-, Põllumajandus- ja Toiduküsimuste Rakendusameti kasutusse määruse (EÜ) nr 882/2004 ja direktiivi 2000/29/EÜ kohaste toiduohutusmeetmete rahastamiseks. Ülejäänud 815 000 eurot haldab komisjon, et katta geneetiliselt muundatud organismide analüüsiprogrammi (üks halduskokkulepe Teadusuuringute Ühiskeskusega), abistada ja toetada e-õppe projekti ning programmi „Parem koolitus ohutuma toidu nimel” praeguste ja tulevaste tegevuste uuringut (kaks lepingut).
      HANKEMENETLUSE ALUSTAMISE SOOVITUSLIK AJALINE RAAMISTIK
      Umbes 2015. aasta 3.–4. kvartali jooksul.
      PAKKUMISMENETLUSE SOOVITUSLIK SUMMA
      15 500 000 eurot
      1.3.   Muud meetmed: rahaline toetus Tarbija-, Tervise-, Põllumajandus- ja Toiduküsimuste Rakendusameti tegevuskulude katmiseks
      
      ÕIGUSLIK ALUS
      Nõukogu määrus (EÜ) nr 58/2003, eriti selle artikli 12 lõige 3.
      EELARVERIDA
      Eelarverida: 17 01 06 03
      SUMMA
      1 170 000 eurot
      RAKENDUSMEETME KIRJELDUS JA EESMÄRK
      Eelarverealt 17 01 06 03 rahastatakse Tarbija-, Tervise-, Põllumajandus- ja Toiduküsimuste Rakendusameti 2015. aasta tegevuse toetust seoses programmiga „Parem koolitus ohutuma toidu nimel”. Vastavalt määruse (EÜ) nr 58/2003 artikli 12 lõikele 3 võetakse tegevustoetus nendele liidu programmidele ettenähtud assigneeringutest, mida rakendusamet juhib.